Ekibiina kya Federation of Uganda Football Associaton kye kibiina kya ekidukanya omupira mu Uganda . Ekibiina kino kyatondebwawo mu mwaka gwa lukumi mu lwenda abiri mu ena, ng’emirimu gyakyo gyekuusa ku kibiina ekitwala omupiira mu nsi yonna n’ekitwala omupiira mu Afrika. Mu mwaka gwa lukumi mu lwenda nsanvu mu esatu, Federation of Uganda Football Associaton yagenda mu maaso ne yeegatta ku kibiina ekitwala omupiira mu masekkati ne mu buvanjuba bwa Afrika. Okweyongerayo, Federation of Uganda Football Associaton eri wansi w'ekibiina ekivunaanyizibwa ku mizannyo gya Olympics mu Uganda ekya Uganda Olympic Committee. Federation of Uganda Football Associaton kyekirina obuvunaanyizibwa okulabirira ttiimu z'eggwanga munaana omuli ez’abasajja n'abakazi. Ekibiina kiddukanya wamu n'okulabirira omupiira gw'eggwanga omuli liigi ez'enjawulo, okuviira ddala ku kibinja ekyawaggulu ekyababinywera okutuusiza ddala ku kibinja eky'okutaano. Ekibinja ekisooka kye bayita Uganda pulimiya liigi. Ekibinja eky'okubiri kye bayita Biigi liigi. Ekibinja eky'okusatu kye bayita Ligyonolo liigi nga kitegekebwa ebibiina ebidukanya emipiira gy'ebitundu. Ekibiinja eky'okuna kitegekebwa abadukanya omupiira ku mutendera gwa disitulikiti aba District Football Associations.Federation of Uganda Football Associaton etegeka n'empaka z'emipiira gamba nga egy’ekikopo kya Uganda, nga z'empaka z'okusirisizaawo ezisinga mu Uganda oluvannyuma lw'okutandikibwawo mu lukumi mu lwenda nsanvu mu gumu. Mulimu eza Dulaamu ezeetabibwamu ebitundu eby'enjawulo nga Kampala, Buganda, Ankole, Kigezi, Teso, Tooro, Bunyoro,Rwenzori, West Nile, Busoga, Sebei, Bugisu, Karamoja, Lango, Acholi ne Bukedi. Ezisembayo naye nga si za nkomeredde z’empaka za Odilo ezizannyibwa okwetoloola eggwanga lyonna, nga zeetabwamu abaana okuva mu masomero ga pulayimale nazo zitegekebwa ekibiina kino.